Unsplash .td_uid_2_612a70dc5b148_rand.td-a-rec-img{text-align:left}.td_uid_2_612a70dc5b148_rand.td-a-rec-img img{margin:0 auto 0 0} Numru ta' kumpaniji kbar fir-Renju Unit ħadu daqqa lura tant li ħafna nies qegħdin isibu l-ixkafef vojta fil-ħwienet u lanqas milkshake mingħand il-McDonald's mhuma jsibu. Matul dan is-sajf, numru ta' fatturi wasslu għal tfixkil fl-ekonomija tar-Renju Unit. Fost dawn il-fatturi kien hemm in-nuqqas ta' ħaddiema, regoli ġodda marbutin mal-immigrazzjoni, u l-effetti dewwiema tal-pandemija. Diversi kumpaniji kbar ġew affettwati u dan kellu impatt fuq il-provvisti ta' kuljum u oħrajn bħal tipi differenti ta' apparat mediku. Minħabba r-regoli tal-immigrazzjoni maħruġa wara Brexit, numru kbir ta' barranin kelllhom jitilqu mir-Renju Unit. B'hekk naqsu ħafna x-xufiera tat-trakkijiet li jwasslu l-provvisti madwar il-pajjiż. Minbarra n-nuqqas ta' xufiera, dawn ir-regoli ħallew effett fuq l-ippakkjar tal-laħam u l-ġbir tal-frott, xogħlijiet li wkoll kienu jsiru minn ċittadini barranin fl-Ingilterra. Dan in-nuqqas ta' ħaddiema fisser li kien hemm inqas prodotti x'jitwasslu fil-ħwienet u f'kumpaniji kbar. Il-kumpanija KFC qalet li ċerti prodotti mhumiex disponibbli filwaqt li l-McDonald's kellha tneħħi l-milkshakes u x-xorb li jiġi fil-flixkun minn fuq il-menù. Xi kumpaniji ġew affettwati min-nuqqas ta' tiġieġ għall-ikel li, skont il-Kap Eżekuttiv tal-British Pultry Council, huwa riperkussjoni ta' Brexit. Nando's kellha tagħlaq 50 restorant temporanjament filwaqt li l-kumpanija Greggs ħabbret li l-prodotti bit-tiġieġ mhux se jkunu disponibbli fuq l-ixkafef għalissa. L-oqmsa tal-manifattura u tal-osptalità wkoll intlaqtu mill-pandemija. Dan għaliex eluf ta' persuni ma setgħux jaħdmu wara li ġew ordnati biex jiżolaw ruħhom permess tal-app tal-Covid-19 tal-NHS. Minħabba dan, ħafna negozji ħabbtu wiċċhom ma' nuqqas ta' ħaddiema. Minkejja dan, din il-problema qiegħda tittaffa bil-mod il-mod għaliex il-Gvern Ingliż issa ħabbar li persuni biż-żewġ dożi tal-vaċċin ikunu jistgħu jinjoraw in-notifikazzjoni tal-app. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_612a70dc5b580_rand.td-a-rec-img{text-align:left}.td_uid_3_612a70dc5b580_rand.td-a-rec-img img{margin:0 auto 0 0}